เหตุผลส่วนหนึ่งที่ราคาหุ้น BDMS ตกลงอย่างต่อเนื่อง คืออะไร
หลังจากที่ บริษัท กรุงเทพดุสิตเวชการ จำกัด (มหาชน) หรือที่รู้จักกันดีในนาม BDMS ได้ประกาศงบไตรมาสแรกของปี 2560 ออกมาในวันที่ 15 พฤษภาคม 2560 ราคาหุ้น BDMS ก็ตกลงอย่างต่อเนื่อง เหตุผลส่วนหนึ่งมาจากกำไรสุทธิของ BDMS ที่ประกาศออกมาต่ำกว่าที่ตลาดคาดการณ์ ซึ่งจากบทวิเคราะห์ส่วนใหญ่นั้น ประมาณการณ์กำไรของ BDMS ว่าจะเติบโตเล็กน้อยในไตรมาสแรก แต่ผลออกมาผิดคาด เนื่องจากกำไรสุทธิของ BDMS นั้นลดต่ำลงเมื่อเทียบกับช่วงเวลาเดียวกันของปี 2559

ไตรมาสที่ 1 ของปี 2558 บริษัทรายงานกำไรสุทธิอยู่ที่ 2,288 ล้านบาท
ไตรมาสที่ 1 ของปี 2559 บริษัทรายงานกำไรสุทธิอยู่ที่ 2,406 ล้านบาท เติบโต 5.16% จากช่วงเวลาเดียวกัน
ไตรมาสที่ 1 ของปี 2560 บริษัทรายงานกำไรสุทธิอยู่ที่ 1,973 ล้านบาท หดตัว 18.00% จากช่วงเวลาเดียวกัน

ถ้าเทียบจากบทวิเคราะห์ ซึ่งนักวิเคราะห์ส่วนใหญ่ประมาณการณ์กำไรของ BDMS ไว้ก็พูดได้ว่ารายงานกำไรที่ออกมานั้นค่อนข้างน่าผิดหวัง เพราะนอกจากไม่เติบโตแล้ว ยังหดตัวค่อนข้างมาก เรียกได้ว่าได้กำไรน้อยกว่าหลายปีในช่วงเวลาที่ผ่านมาเสียอีก

ราคาหุ้น BDMS ตอบสนองต่องบการเงินที่ประกาศออกมาค่อนข้างจะทันที โดยวันถัดมาจากประกาศงบ คือ  16 พฤษภาคม 2560 ราคาหุ้น BDMS ปรับตัวลดลง 6.31% และลดลงอีก 2.59% ในวันที่ 17 พฤษภาคม 2560 รวม 2 วันมูลค่ากิจการของ BDMS หายไป 27,883,721,722 บาท ซึ่งเทียบเท่ากับมูลค่ากิจการขนาดเล็กในตลาด MAI เป็นสิบบริษัทรวมกันเสียอีก
6.ข้อมูลการเงินรายบริษัท